Diari Oficial de la Generalitat Valenciana


Sumari del DOGV 5894, del 17-11-2008 (2008/13348)

ACORD de 28 d'octubre de 2008, de la Mesa de les Corts, pel qual es convoca una beca per a la formació pràctica d'un o una periodista.
--------------------------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13929


Data del document
:   28-10-2008

Organisme emissor
:   Corts Valencianes

Tipus de document
:   Acord

Descriptors 

:   * ajuda pública
    * assignació per estudis
    * professió de la comunicació
    * suport econòmic

ACORD de 28 d'octubre de 2008, de la Mesa de les Corts, pel qual es convoca una beca per a la formació pràctica d'un o una periodista. [2008/13090]  
De conformitat amb el que hi ha disposat en l'article 34.1 paràgraf 1, primer, del Reglament de la cambra, la Mesa de les Corts en la reunió del dia 28 d'octubre de 2008, acorda convocar una beca per a la formació pràctica d'un o una periodista, d'acord amb les següents  
Bases  
Primera. Objecte  
La beca té per objecte la formació complementària i l'especialització de joves professionals de la comunicació periodística i audiovisual, mitjançant pràctiques en el Gabinet de Presidència de les Corts.  
Segona. Dotació, durada i quantia  
1. La quantia total de la beca és de quinze mil quatre-cents deu euros anuals bruts (15.410 euros), que es percebran a l'acabament del mes a raó de mil dos-cents vuitanta-quatre euros amb setze cèntims mensuals bruts (1.284,16 euros), amb la certificació prèvia del lletrat major.  
2. El període de gaudi de la beca serà de 12 mesos.  
3. Les Corts contractaran una assegurança d'accidents i de malaltia per al becari o la becària pel temps de durada de la beca, en el supòsit que no tinguera cobertes aquestes contingències.   
4. La beca serà indivisible. La concessió o gaudi de la beca serà incompatible amb qualsevol altra concedida per al mateix període i activitat semblant o amb qualsevol treball remunerat. Les beques podran ser prorrogades, si convenia per al programa de formació i amb l'acceptació prèvia de la persona interessada, per un màxim de 12 mesos, d'acord amb les disponibilitats pressupostàries. En aquest cas, la quantia estipulada en el punt 1 de la base segona es revisarà per tal d'ajustar-la al creixement de l'IPC.  
5. No podran participar en la convocatòria les persones que ja hagen gaudit de la beca esmentada amb anterioritat almenys durant un semestre.  
6. La concessió o el gaudi de la beca no suposarà cap vinculació laboral o funcionarial entre el becari o la becària i la cambra.  
7. De conformitat amb l'acord de la Mesa de les Corts de 4 d'abril de 2006, en cas de maternitat, la becària podrà sol·licitar la suspensió de la beca durant les sis setmanes posteriors al part. La beca es prorrogarà i s'afegiran al final les sis setmanes corresponents a la suspensió.  
Tercera. Requisits  
Poden sol·licitar la concessió de la beca els llicenciats i les llicenciades en Ciències de la Informació -branca de periodisme o llicenciatura en Periodisme-, sempre que no hagen transcorregut més de 10 anys des de la data d'obtenció del títol acadèmic, de nacionalitat espanyola o de qualsevol dels països de la Unió Europea que residesquen al territori de la Comunitat Valenciana.  
Quarta. Procediment de selecció  
1. La Comissió de Selecció estarà constituïda per:  
- María Fernanda Vidal Causanilles, secretària primera.  
- Antoni Such Botella, secretari segon.  
- Francisco J. Visiedo Mazón, lletrat.  
- María Pilar García-Argüelles Navarro, directora del Gabinet de Presidència.  
- Matilde Iraola Gómez Limón, assessora del Gabinet de Presidència.  
- Asunción Cabedo Llorens, cap de secció del Departament de Gestió de Personal, que actuarà com a secretària amb veu i vot.  
2. La selecció del becari o becària es farà segons la puntuació obtinguda per l'aplicació del barem següent, i es consideraran mèrits preferents:  
a) Expedient acadèmic, fins a un màxim de 4 punts.  
b) Cursos sobre la matèria objecte de la convocatòria, fins a 2 punts.  
c) Coneixement del valencià, fins a 2,50 punts.  
d) Coneixement d'altres idiomes de la Unió Europea, fins a 2 punts.  
e) Experiència en tasques pròpies de gabinets de comunicació, particularment d'institucions públiques, fins a 3 punts.  
La justificació dels mèrits recollits en el barem anterior es realitzarà:  
- Per a títols acadèmics: original o fotocòpia compulsada.  
- Per als cursos: títols i certificacions del centre docent corresponent.  
- Per als idiomes: títols i certificacions del centre docent corresponent.  
- Per a l'experiència professional: certificacions de l'empresa o la institució corresponent.  
3. Abans dels 20 dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts, òrgan que, si escau, adjudicarà la beca.  
La convocatòria de la beca podrà declarar-se deserta.  
4. La selecció constarà de dues fases: es durà a terme una preselecció, segons els mèrits al·legats i valorats de conformitat amb aquesta base, i s'entendrà que han superat la preselecció els i les aspirants que obtinguen una qualificació igual o superior a 6 punts.  
Els i les aspirants que hagen superat la preselecció podran ser convocats a una segona fase per a la realització d'una entrevista, com també a les proves que hom considere pertinents per a determinar el nivell de coneixements, experiència teòrica i pràctica, idoneïtat, coneixements d'actualitat i relacionats amb les Corts. Aquesta segona fase es puntuarà de 0 a 10 punts.  
Es proposarà com a adjudicatari o adjudicatària de la beca l'aspirant que obtinga major puntuació, una vegada realitzada la suma aritmètica de les dues puntuacions esmentades. Si hi havia empat, l'ordre s'establirà successivament segons la major puntuació obtinguda en l'expedient acadèmic i, si hi persistia, segons la major puntuació obtinguda en els cursos sobre la matèria objecte de la convocatòria.  
5. Es constituirà una borsa de reserva amb els i les aspirants a les beques que tot i havent superat la selecció no en resulten adjudicataris o adjudicatàries. La provisió de la beca vacant que es puga produir per renúncia de la persona adjudicatària o la suspensió o la revocació de la Mesa de les Corts, es realitzarà mitjançant la borsa de reserva de forma automàtica per resolució de la Presidència de les Corts. La borsa de reserva es mantindrà fins a l'acabament de la beca.  
6. Les persones aspirants que no resulten adjudicatàries ni figuren en la borsa de reserva disposaran d'un termini de sis mesos, comptadors des del dia següent al de la publicació de l'acord de la Mesa de les Corts d'adjudicació de la beca, per a retirar la documentació presentada amb la presentació prèvia de la sol·licitud de participació en la convocatòria. Transcorregut aquest termini hom en procedirà a l'eliminació.  
Cinquena. Sol·licituds  
Les persones que sol·liciten la beca hauran de presentar una instància dirigida a la presidenta de les Corts en el Registre General de les Corts, carrer de la Llibertat, 10, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada d'una fotocòpia del DNI, currículum vitae, fotocòpia de l'expedient acadèmic i de la documentació que acredite de manera fefaent les condicions a què es refereix la base anterior.  
El termini de presentació de sol·licituds serà de 15 dies hàbils, comptadors des de la publicació d'aquestes bases en el Diari Oficial de la Comunitat Valenciana i en el Butlletí Oficial de Les Corts.  
Sisena. Obligacions del becari o la becària  
El becari o la becària una vegada accepte la beca adquireix els compromisos següents:  
a) Presentar la certificació que acredite que no pateix cap malaltia o defecte físic que impedesca la prestació dels estudis i els treballs que comporta l'acceptació de la beca.  
b) Presentar declaració de no tenir cap compromís o obligació, com per exemple, una altra beca, un contracte laboral o qualssevol altre de naturalesa anàloga.  
c) No adquirir durant el període de la beca cap compromís ni obligació, com per exemple, una altra beca, un contracte laboral o qualssevol altre de naturalesa anàloga, que impedesca el compliment íntegre i continuat de l'objecte d'aquesta.  
d) Complir les bases de la convocatòria i d'altres normes que en resulten d'aplicació.  
e) Començar el gaudi de la beca el dia que s'assenyale.  
El becari o la becària durà a terme les tasques en les dependències de les Corts en les condicions de lloc i temps que se li indiquen, amb un mínim de sis hores diàries.  
Els treballs realitzats seran de propietat de les Corts i no podran ser utilitzats per l'autor o l'autora sense l'autorització corresponent. Així mateix, el becari o la becària haurà d'observar discreció absoluta sobre els documents o les informacions que no s'hagen fet públics sota cap forma. La no disponibilitat de la documentació o la informació a la qual tinga accés subsistirà una vegada acabada la beca.  
Les Corts es reserven el dret de suspendre, o, si escau, revocar el gaudi de la beca, en el supòsit que el becari o la becària no realitze els treballs per a la seua formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en aquesta convocatòria.  
L'incompliment pel becari o la becària de les obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.  
Contra aquest acord, que no esgota la via administrativa, les persones interessades podran interposar recurs ordinari davant la Mesa de les Corts, en el termini d'un mes a partir del dia següent al de la publicació d'aquest acord en el Butlletí Oficial de Les Corts i en el Diari Oficial de la Comunitat Valenciana, de conformitat amb el que hi ha establert en els articles 114 i següents de la Llei de Règim Jurídic de les Administracions Públiques i del Procediment Administratiu Comú.  
València, 28 d'octubre de 2008.- La presidenta: María Milagrosa Martínez Navarro. La secretària primera: María Fernanda Vidal Causanilles.  
ANNEX  
Model de sol·licitud  
Convocatòria d'una beca per a la formació pràctica d'un o una periodista a les Corts   
Primer cognom:  
Segon cognom:  
Nom:  
Data de naixement  
Nacionalitat:  
Document nacional d'identitat:  
Domicili:   
Població:  
CP:  
Telèfon:  
E-mail:  
Llicenciat o llicenciada en:  
Mèrits que s'al·leguen:  
València, ... de ... de 2008  
A LA MOLT EXCEL·LENT SENYORA PRESIDENTA DE LES CORTS